Μας θέσατε ερωτήματα για την αντιμετώπιση των λογιστικών και φορολογικών θεμάτων της επένδυσής σας σε φωτοβολταϊκά πάρκα. Η ΑΠΑΝΤΗΣΗ ΤΟΥ ΣΥΝΔΕΣΜΟΥ: Με βάση τα ΕΛΠ και τα ΔΛΠ, το κόστος κτήσης περιλαμβάνει κάθε δαπάνη που απαιτείται για να περιέλθει ένα περιουσιακό στοιχείο στην παρούσα κατάσταση ή θέση ή επιδιωκόμενη χρήση. Παράλληλα οι δαπάνες έρευνας, ανάπτυξης, πρώτης εγκατάστασης μπορούν να θεωρούν δαπάνες της χρήσης και να βαρύνουν τα αποτελέσματα της περιόδου. Κατά την άποψή μας, με βάση τα ανωτέρω, απαιτείται ο σαφής διαχωρισμός από μέρους της επιχείρησης των δαπανών στις οποίες έχει προβεί και η ένταξη αυτών στα πάγια ή στις δαπάνες, όπως για παράδειγμα τα τέλη και λοιπά έξοδα που καταβάλλονται στη Ρ.Α.Ε. που αποτελούν δαπάνη για την επιδιωκόμενη χρήση του παγίου. Σχετικά με την απόσβεση αυτών, θα πρέπει να ακολουθείτε, κατά την άποψή μας, την αποτύπωση σε λογιστική και φορολογική βάση, με τους συντελεστές που προβλέπονται στον αντίστοιχο πίνακα (Άρθρο 24 ν.4172/2014).  Η ένταξη σε κατηγορία συγκεκριμένου πάγιου περιουσιακού στοιχείου γίνεται από την ίδια την επιχείρηση που το χρησιμοποιεί με βάση τη χρήση, τον σκοπό και τα ειδικά χαρακτηριστικά του. Αυτό διευκρινίζεται και σε  σχετικό έγγραφο του Υπουργείου Οικονομικών ειδικά για τις φωτοβολταϊκές μονάδες (ΔΕΑΦ Β 1168150 ΕΞ 2016 και ΠΟΛ.1252/2013).